
Proiect

PARLAMENTUL REPUBLICII MOLDOVA
LEGE
pentru modificarea unor acte normative 
(dezvoltarea profesională și gradele de calificare pentru personalul din sistemul de asistență socială)
Parlamentul adoptă prezenta lege organică.
Articolul I – Legea asistenței sociale nr. 547/2003 (Monitorul Oficial al Republicii Moldova, 2004, nr. 42–44, art. 249), cu modificările ulterioare, se modifică după cum urmează:
1. Articolul 1 se completează cu următoarea noțiune:
„Managementul de caz – modalitate principală de lucru în asistența socială prin intermediul căreia profesioniștii din sistemul de asistență socială, în colaborare cu alți specialiști relevanți, asigură evaluarea necesităților persoanei sau a familiei, planificarea, implementarea, monitorizarea și evaluarea intervenției în vederea depășirii situației de dificultate sau de risc social.”
2. La articolul 8: 
2.1. alin. (3) va avea următorul cuprins:
„(3) Dreptul la asistență socială se stabilește în temeiul evaluării necesităților persoanei, realizate prin procedura managementului de caz, după caz prin ancheta socială şi/sau prin alte acte constatatoare, efectuate de către profesioniștii din sistemul de asistență socială. Persoana sau familia este informată asupra condițiilor de acordare a asistenței sociale, a rezultatelor privind evaluările necesităților individuale, a datei de constituire a dreptului la asistență socială şi asupra modalității de primire a ei.”
2.2. se completează cu alin. (31) cu următorul conținut:
„(31) Procedura de realizare a Managementului de caz este aprobată prin ordinul ministrului muncii și protecției sociale și realizată de către profesioniștii din sistemul de asistență socială prin intermediul Sistemul Informațional „eSocial”.”
3. Se completează cu articolul 81 cu următorul cuprins:
„Articolul 81. Managementul de caz
(1) Acordarea serviciilor sociale de către prestatori, indiferent de statutul juridic, forma de proprietate și subordonarea instituțională, are loc conform procedurii Managementului de caz.
(2) Ministerul Muncii și Protecției Sociale, direct și/sau prin intermediul structurilor organizaționale din sfera de competență, asigură acordarea suportului metodologic necesar prestatorilor de servicii sociale în aplicarea Managementului de caz și asigură implementarea unui mecanism de control al aplicării Managementului de caz de către aceștia, inclusiv prin intermediul acreditării serviciilor sociale și a monitorizării modului în care prestatorii de servicii sociale își desfășoară activitățile pentru care au fost acreditați.”
4. La articolul 10, alin. (4) se completează cu textul „ , în modul stabilit de Guvern”.
5. Se completează cu articolul 61 cu următorul cuprins:
[bookmark: _Hlk214700007]„Articolul 6 ¹. Sistemul de asistență socială 
(1) Sistemul de asistență socială, ca parte a domeniului de protecție socială, reprezintă ansamblul autorităților, instituțiilor și organizațiilor, prin care statul intervine prin acordarea serviciilor și prestațiilor sociale în scopul prevenirii, limitării sau înlăturării efectelor temporare sau permanente ale situațiilor de risc sau de dificultate, care pot genera marginalizarea sau excluziunea socială a persoanei, familiei, grupurilor sau a comunităților.
(2) Din sistemul de asistență socială fac parte:
a) Ministerul Muncii și Protecției Sociale;
b) Agenția pentru Gestionarea Serviciilor Sociale cu Specializare Înaltă; 
c) Agențiile teritoriale de asistență socială;
d) Instituțiile Publice prestatoare de servicii sociale în care Ministerul Muncii și Protecției Sociale are calitatea de fondator;
e) Structurile responsabile de asistența socială și protecția drepturilor copilului din municipiul Chișinău și din unitatea teritorială autonomă Găgăuzia și instituțiile publice din gestiunea acestora;
f) Inspectoratul Social de Stat;
g) Autoritățile administrației publice locale de nivelul întâi, în calitate de prestatori de servicii sociale și autorități tutelare locale;
h) Prestatori privați de servicii sociale.
(3) Sistemul de asistență socială intervine subsidiar sau, după caz, complementar altor măsuri de protecție socială.”
6. Articolul 12, alin. (2) se completează cu lit. f1) cu următorul conținut:
„f1) Elaborează și coordonează implementarea politicilor de dezvoltare profesională a personalului din sistemul de asistență socială.”.
7. Se completează cu articolul 131 cu următorul cuprins:
„Articolul 13¹. Rolul Inspectoratului Social de Stat și a altor organizații în sistemul de asistență socială 
(1) Inspectoratul Social de Stat este autoritate administrativă din subordinea Ministerului Muncii și Protecției Sociale, abilitată cu competențe de acreditare a prestatorilor de servicii sociale și de exercitare a controlului de stat în domeniul asistenței sociale, în condițiile stabilite de Guvern.
(2) Prestatorii privați de servicii sociale organizează şi oferă servicii sociale dacă sunt acreditați, în condiţiile legislației.”
8. Articolul 15 va avea următorul cuprins:
„Articolul 15. Personalul din sistemul de asistență socială
(1) Personalul din sistemul de asistență socială este constituit din:
a) personal de conducere, format din: director, director-adjunct, șef subdiviziune;
b) personal de specialitate, cu rol de coordonare și suport metodologic în implementarea politicii de asistență socială;
c) personal de specialitate cu rol de acreditare și control de stat în domeniul serviciilor sociale;
d) personal de specialitate, care implementează politica de asistență socială la nivel de unitate administrativ-teritorială, format din asistent social comunitar, specialist în protecția drepturilor copilului, specialist în domeniul violenței în familie și reabilitării victimelor infracțiunilor, specialist în prestații sociale, alt personal prevăzut de legislație;
e) personal de specialitate din cadrul serviciilor sociale format din asistent social, pedagog social, alt personal prevăzut de legislație;
f) personal care realizează activități de asistență socială în cadrul serviciilor sociale, format din asistent parental profesionist, părinte-educator, asistent personal, asistent familial, lucrător social, alt personal prevăzut de legislație;
g) personal din alte domenii de specialitate care participă la realizarea activității de asistență socială format din psiholog, psihopedagog, logoped, educator, medic, asistent medical, kinetoterapeut, maseur, felcer-protezist, instructor ergoterapie alt personal prevăzut de legislație;
h) personal administrativ, tehnic și auxiliar cu titluri de funcție, conform Clasificatorului Ocupațiilor din Republica Moldova.
(2) Efectivul limită necesar de personal al autorităților, instituțiilor de asistență socială/serviciilor sociale se determină potrivit legislației și, după caz, a standardelor minime de calitate ale serviciilor respective, aprobate de către Guvern.  
(3) Personalul din sistemul de asistență socială este obligat să respecte legislația şi normele eticii profesionale, aprobate prin ordinul ministrului muncii și protecției sociale.
(4) Autoritățile, instituțiile, organizațiile din sistemul de asistență socială, prevăzute la art. 61 alin. (2), asigură dezvoltarea profesională în vederea formării şi consolidării competențelor profesionale ale personalului angajat, contribuind la îmbunătățirea calității serviciilor sociale prestate, precum şi la consolidarea echipei de personal.”
9. La articolul 16:
9.1. alin. (1) se modifică după cum urmează:
„(1) Personalul din sistemul de asistență socială are dreptul și obligația de a participa la activități de dezvoltare profesională.”
9.2. alin. (2) se completează cu lit. d) cu următorul conținut:
„d) supervizarea personalului.” 
10. La articolul 161:
10.1. la alin. (1) după cuvintele „Inserția profesională se realizează” se completează cu cuvintele „în privința personalului la prima angajare în sistemul de asistență socială”;
10.2. alin. (2) va avea următorul cuprins:
„(2) Angajatorul asigură realizarea inserției profesionale în funcție de nevoile personalului.”
11. Articolul 162 se modifică după cum urmează:
„Articolul 162. Formarea profesională continuă în sistemul de asistență socială
(1) Formarea profesională continuă are drept scop aprofundarea și actualizarea cunoștințelor, dezvoltarea competențelor și atitudinilor profesionale ale personalului din sistemul de asistență socială.
(2) Formarea profesională continuă se realizează prin programe și activități de formare formale și non-formale, furnizate de entități juridice prestatoare de servicii educaționale, în condițiile stabilite de Guvern.
(3) Finanțarea formării profesionale continue se realizează din bugetul anual propriu al autorității/instituției, în mărime de cel puțin 2% din fondul de salarizare, precum și din alte surse prevăzute de legislație.
(4) Pe perioada în care personalul din sistemul de asistență socială urmează programe și activități de formare profesională continuă, organizate la inițiativa angajatorului acesta beneficiază de plata salariului. Dacă durata acestora depășește 180 de zile calendaristice consecutive şi angajatul este scos din activitate, raporturile de serviciu se suspendă în circumstanțe ce nu depind de voința părților, fără plata salariului.”
12. Articolul 163 se modifică după cum urmează:
„Articolul 163. Atestarea personalului din sistemul de asistență socială
(1) Funcționarii publici prevăzuți la art. 15 sunt evaluați și beneficiază de grade de calificare în condițiile Legii nr. 158/2008 cu privire la funcția publică și statutul funcționarului public.
(2) În sistemul de asistență socială este supus atestării personalul de specialitate, prevăzut la art.15, lit. b), d) și e). Personalul prevăzut la art.15, lit. g) este supus atestării în conformitate cu cadrul normativ sectorial.
(3) Atestarea personalului din sistemul de asistența socială se realizează în raport cu calificarea profesională, rezultatele evaluării competențelor profesionale și a performanțelor individuale în raport cu cerințele funcției exercitate.
(4) Scopul atestării personalului din asistența socială constă în contribuirea la formarea unui corp profesional de angajați, prin:
a) crearea cadrului normativ motivațional pentru dezvoltarea profesională, pentru realizarea maximă a potențialului intelectual și creativ al acestora;
b) fortificarea dimensiunii europene în domeniul formării profesionale;
c) consolidarea disciplinei de muncă și creșterea calității și eficienței serviciilor sociale prestate;
d) asigurarea unui nivel înalt de responsabilitate profesională a personalului din domeniul asistenței sociale;
e) sporirea autonomiei profesionale;
f) stimularea personalului pentru performanțe înalte în domeniul asistenței sociale;
g) formarea rezervei de cadre;
h) identificarea necesităților de instruire și formare profesională continuă.
(5) Atestarea personalului prevăzut la alin. 2 se organizează și se desfășoară,  în condițiile stabilite de Guvern, cu asigurarea de către angajator a mijloacelor financiare necesare în acest scop.  
(6) În rezultatul atestării personalului poate fi conferit gradul de calificare profesională corespunzător.
(7) Gradul de calificare profesională se conferă consecutiv, la cerere.
(8) În perioada premergătoare atestării, pe parcursul a patru ani de activitate, solicitanții de grade de calificare profesională participă la activități de formare continuă formale și non-formale, organizate de entități juridice prestatoare de servicii educaționale, în vederea acumulării numărului necesar de credite.
(9) Angajatul este în drept să contribuie financiar la plata propriei formări profesionale, pentru a acumula numărul necesar de credite în vederea participării la atestare. 
(10) Gradul de calificare profesională poate fi retras de către angajator, prin emiterea actului administrativ în următoarele cazuri:
a) săvârșirea de acțiuni ilegale, care atrag răspunderea penală, confirmată printr-o hotărâre judecătorească definitivă;
b) constatarea faptului că gradul de calificare a fost conferit cu încălcarea prevederilor legale.
(11) Plata pentru gradul de calificare profesională nu se acordă persoanelor care au fost sancționate disciplinar, pentru perioada valabilității sancțiunii disciplinare nestinse, aplicate pentru abateri disciplinare și încălcarea normelor eticii profesionale.
(12) Angajatul este în drept să conteste decizia de retragere în procedura de contencios administrativ.”
13. Se completează cu articolul 164 după cum urmează:
„Articolul 164. Grade de calificare profesională în sistemul de asistență socială
(1) În domeniul asistenței sociale se conferă următoarele grade de calificare profesională:
a) gradul V de calificare profesională; 
b) gradul IV de calificare profesională; 
c) gradul III de calificare profesională; 
d) gradul II de calificare profesională; 
e) gradul I de calificare profesională. 
(2) Pentru fiecare grad de calificare profesională obținut se atribuie un spor lunar, în conformitate cu Legea nr. 270/2018 privind sistemul unitar de salarizare în sectorul bugetar.
(3) Gradul de calificare obținut se păstrează pe toată perioada de activitate în sistemul de asistență socială, cu excepția cazurilor prevăzute la alin. (10) art. 163. 
(4) Personalul din sistemul de asistență socială, deținător de grade de calificare, ale căror termen de valabilitate a expirat, ca urmare a concedierii sunt în drept să solicite conferirea gradului de calificare profesională deținut anterior, în condițiile stabilite de Guvern.
(5) Efectul juridic al gradului de calificare profesională obținut începe cu 1 ianuarie a anului următor atestării.”
14. Se completează cu articolul 165 cu următorul conținut:
„Articolul 165. Condiții și angajamente în contextul formării profesionale
(1) Personalul care urmează un program de formare profesională a cărui durată este mai mare de 45 de zile într-un an calendaristic, precum şi care urmează studii superioare de master, organizate în ţară sau în străinătate, cu excepția celor urmate pe cont propriu, este obligat să își asume angajamentul scris că, după absolvirea acestora, va activa în cadrul autorității/instituției publice până la 5 ani consecutivi, de la data absolvirii programului de formare.
Durata concretă a angajamentului se stabilește în mod proporțional cu durata programului de formare profesională continuă. Modul de realizare și întocmire a angajamentului scris se aprobă de Guvern.
(2) În cazul nerespectării angajamentului specificat la alin. (1), precum şi în cazul în care personalul nu a absolvit din vina sa programul de formare profesională, acesta este obligat să restituie autorității publice cheltuielile suportate pentru formarea sau dezvoltarea profesională, inclusiv salariul încasat pe această perioadă, calculate în condiţiile legii. În cazul refuzului de a restitui cheltuielile suportate, acestea se încasează în baza hotărârii judecătorești, la cererea autorității publice respective.
(3) Prevederile alin. (2) nu se aplică dacă raporturile de serviciu au încetat din cauza decesului personalului, declarării ca fiind decedat sau dispărut fără urmă, pierderii capacității depline de exercițiu, forței majore, lichidării autorității publice, cu excepția situației în care personalul refuză transferul într-o altă autoritate, ori din cauza stării de sănătate, constatată prin decizie a organelor competente de expertiză medicală a vitalității, care nu îi mai permite personalului să îndeplinească atribuțiile corespunzătoare funcției.
(4) Sunt scutite de restituirea cheltuielilor pentru studii/instruiri persoanele prevăzute la art. 15 alin. (1) lit. a)-e) din prezentul articol,  care, în decurs de un an de la eliberare, sunt reangajate, o singură dată, în instituția din care s-a eliberat sau este angajat într-o instituție/organizație sau autoritate publică, finanțată din bugetul de stat, într-o funcție ce implică îndeplinirea activităților corelate domeniului de asistență socială.
(5) Instituția sau autoritatea publică în care s-au angajat persoanele prevăzute la alin. (4) va informa Ministerul Muncii și Protecției Sociale despre acest fapt în termen de o lună.
(6) În cazul refuzului de a restitui benevol cheltuielile pentru formare profesională, intentarea acțiunii civile, în instanța de judecată privind recuperarea cheltuielilor respective este efectuată de către ultima instituție sau autoritate publică în care au fost încadrate/angajate persoanele menționate.”
(7) Mijloacele financiare restituite, conform prevederilor prezentei Legi se varsă la bugetul de stat.”
Articolul II. Legea nr. 123/2010 cu privire la serviciile sociale (Monitorul Oficial al Republicii Moldova, 2010, nr. 155–158, art. 541), cu modificările ulterioare, se modifică după cum urmează:
1. La articolul 7, alin. (2) se completează cu lit. a1) cu curmătorul conținut:                                                                                                                 
„a1) agențiile teritoriale de asistență socială;”.
2. Articolul 20 va avea următorul conținut:
„Articolul 20. Evidența serviciilor sociale prestate
(1) Evidența tuturor serviciilor sociale prestate se asigură prin intermediul Sistemului Informațional „eSocial”, iar în cazuri excepționale, în legătură cu nefuncționarea sistemului mai mult de 24 ore, prestatorii de servicii sociale asigură evidența serviciilor într-un registru fizic în care se înscrie numele şi prenumele beneficiarului, datele personale, adresa de la domiciliu, motivul în legătură cu care a solicitat servicii sociale, data depunerii cererii, după caz rezultatul prestării serviciilor, inclusiv mențiunea cu privire la data transferului informației în Sistemul Informațional „eSocial”. 
(2) La restabilirea funcționalității Sistemului Informațional „eSocial”  datele din registru fizic se transferă, în timp de o zi, în sistemul respectiv.
(3) Înregistrarea, păstrarea şi utilizarea datelor cu caracter personal ale beneficiarilor de servicii sociale se efectuează cu respectarea prevederilor Legii nr. 195/2024 privind protecţia datelor cu caracter personal.”
Articolul III. Legea nr. 129/2012 privind acreditarea prestatorilor de servicii sociale (Monitorul Oficial al Republicii Moldova, 2012, nr. 181–184, art. 593), se modifică după cum urmează: 
1. Articolul 6 se completează cu lit. e) cu următorul conținut:
„e) realizarea procedurii Managementului de caz prin intermediul Sistemului Informațional „eSocial”.”
2. La articolul 18, alin. (1) se completează cu litera f) cu următorul conținut:
„f) corespund criteriilor de acreditare prevăzute la art. 6.”
Articolul IV. Dispoziții tranzitorii. 
(1) Atestarea personalului din sistemul de asistență socială prevăzut la art. 15 alin. (1) lit. a)-e), pentru accederea la gradul de calificare profesională V, se organizează în trei etape pe parcursul a trei ani, de la data intrării în vigoare a prezentei legi, în condițiile stabilite de Guvern.  
(2) În perioada premergătoare atestării, solicitanții de grade de calificare profesională participă la activități de formare continuă formale și non-formale, organizate de entități juridice prestatoare de servicii educaționale, în vederea acumulării numărului necesar de credite. 
Articolul V. – Dispoziții finale. 
(1) Prezenta lege intră în vigoare la 1 ianuarie 2027.
(2) Guvernul, în termen de 6 luni de la data publicării prezentei legi va aduce actele sale normative în concordanță cu prezenta lege. 

